मध्यप्रदेश के पीडब्ल्यूडी मंत्री रामपाल सिंह की बहू प्रीती ने शनिवार सुबह फांसी लगाकर जान दे दी। सुसाइड का कारण मंत्री के बेटे गिरजेश की दूसरी शादी बताया जा रहा है। इस बात की शिकायत प्रीती के पिता चंदन सिंह ने की और बताया कि मंत्री द्वारा उनकी बेटी को प्रताड़ित किया जाता था। उन्होंने आगे कहा कि इस शादी से गिरजेश की मां, बड़ा भाई और छोटा भाई खुश नहीं थे। इसलिए सभी लोग मिलकर मेरी बेटी को प्रताड़ित करते थे। मंत्री पर आरोप लगाते हुए प्रीती के पिता ने कहा कि मेरी बेटी को प्रताड़ित करने और उसका जीवन बर्बाद करने के लिए मंत्री रामपाल सिंह गिरजेश की दूसरी शादी कर रहे थे।